Държавен вестник, бр. 59, 2013 г., стр. 11

БРОЙ  59	
Д Ъ Р Ж А В Е Н  В Е С Т Н И К 	
СТР.  11  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
РАЗРЕШЕНИЕ № 346
от 28 май 2013 г.
за проучване на скалнооблицовъчни материа­
ли – подземни богатства по чл. 2, ал.  1, т. 6 от 
Закона за подземните богатства, в площ „Гра­
дище“, разположена в землището на с. Илинден, 
община Хаджидимово, област Благоевград
На основание чл. 53, ал. 4 във връзка с чл.  7, 
ал.  2, т.  7, чл. 39, ал. 1, т. 3, чл.  5, т. 1 на За­
кона за подземните богатства и § 105, ал. 2 от 
преходните и заключителните разпоредби към 
Закона за изменение и допълнение на Закона 
за подземните богатства (ДВ, бр. 100 от 2010 г.) 
и протоколно решение по т. 14 от Протокол 
№ 17 от заседанието на Министерския съвет 
на 30 април 2013 г. разрешавам на „Бултера 
строй груп“ – ЕООД, Благоевград – титуляр на 
разрешението, дружество, вписано в търговския 
регистър на Агенцията по вписванията под ЕИК 
101758885, със седалище и адрес на управление 
Благоевград, ул. Джеймс Баучер 13, да извърши 
за своя сметка проучване на скалнооблицовъчни 
материали – подземни богатства по чл. 2, ал.  1, 
т. 6 от Закона за подземните богатства, в площ 
„Градище“, разположена в землището на с. Илин­
ден, община Хаджидимово, област Благоевград, 
при следните условия:
1. Срокът на разрешението е 1 година. 
2. Размерът на площта е 0,4 кв. км.
3. Границите на площта са определени с 
координати на граничните точки съгласно при­
ложението.
4. Условията за осъществяване на дейността 
по проучване, както правата и задълженията на 
титуляря се определят в договора за проучване. 
5. Видовете и обемите на геологопроучвател­
ните работи, както и добивът за технологични 
изпитания се определят в работната програма и 
договора за проучване.
6. Разрешението може да бъде обжалвано пред 
Върховния административен съд в 14-дневен срок 
от обнародването му в „Държавен вестник“.
7. Разрешението влиза в сила от датата на 
влизане в сила на договора за проучване с ти­
туляря.
8. Контролът по изпълнението на разреше­
нието и на сключения договор се осъществява 
от министъра на икономиката, енергетиката и 
туризма.
Министър: 
А. Василев
Приложение
към т. 3
Координатен регистър на граничните точки, 
описващи площ „Градище“
Координатна система 1970 г.
№
X [m]
Y [m]
1.
4466810
8539470
2.
4466930
8539733
3.
4466870
8539820
4.
4466900
8540000
5.
4466380
8540000
6.
4466220
8539320
7.
4466470
8539179
5167
СЪВЕТ ЗА ЕЛЕКТРОННИ МЕДИИ
РЕШЕНИЕ № РД-05-130
от 20 юни 2013 г.
Съветът за електронни медии на свое заседание, 
проведено на 20 юни 2013 г., разгледа въпроса за 
обявяване на конкурс за издаване на лицензия за 
радиодейност с регионален териториален обхват.
След отправено запитване Комисията за 
регулиране на съобщенията със свое Решение 
№ 224 от 21.03.2013 г. е предоставила на Съвета 
за електронни медии актуална информация от­
носно свободните радиочестоти в средновълновия 
обхват за регион, обхващащ градовете Сливен, 
Бургас, Ямбол и Стара Загора. Към решението е 
приложен и проект на разрешение за ползване на 
индивидуално определен ограничен ресурс – ра­
диочестотен спектър за осъществяване на елек­
тронни съобщения чрез електронна съобщителна 
мрежа за наземно аналогово радиоразпръскване, 
и приложение, съдържащо съответните техниче­
ски параметри.
Съветът, като взе предвид, че дейността ще се 
осъществява чрез наземно радиоразпръскване в 
средновълновия обхват, както и региона, който ще 
се покрива – обхващащ градовете Сливен, Бургас, 
Ямбол и Стара Загора, намира за целесъобразно 
програмата, за която ще се издаде лицензия, да е 
с общ (политематичен) профил. В нея задължи­
телно да присъстват предавания с информаци­
онна, образователна, културна и развлекателна 
насоченост, предназначени за преобладаващата 
част от населението на територията на региона.
В съответствие с разпоредбата на чл. 116а 
ЗРТ и получената информация за наличие на 
свободен радиочестотен ресурс СЕМ ще проведе 
един конкурс, като техническите параметри на 
честотното назначение са посочени в приложение 
към решението.